**86"Mida me mõõdame/mis infot kogume?**

1) Heli tugevus mõõtepunktidelt 3 m, 5 m, 10 m, 15 m + eraldi publikuala keskel. Kõlari võiks asetada laululava taha ja keskele. Esimene mõõtmine on 100 dB ühe meetri kauguselt. NB! Mõõtmise käigus tuleb fikseerida ka ilmastikuolud.

2) Lava mõõtmed (laius, sügavus ja astmete arv).

3) Märkida üles aadress, või selle puudumisel asukoha laiuskraadid.

4) Teha laululavast pildid vaadetega: lava, vaade lavalt publikusse ja üld (viimane võiks olla külje pealt tehtud). Lisapildid on samuti toredad.

5) Uurime arhitektuuri ja ajalugu (kes ehitas, kuna ehitas, mis sündmused on seal toimunud)."

**Kihelkonna laululava**

Arhitekt Toomas Kivi

**1986**

Angela Jelissejev, 52704365; kihelkonna.rahvamaja@saarekultuur.ee

Asukoht Kihelkonna, Kooli 1a

58.362797919785706, 22.03119028226609

Kihelkonna laululaval on toimunud mitmeid maakondlikke laulupidusid ja traditsiooniks on saanud ka Talveöölaulupeod, kus külaliskooride koosseisudes mitmeid ulgu-kihelkondlasi.

**Kärla kõlakoda**

Virge Varilepp; 5886 0834; karla.rahvamaja@saarekultuur.ee

2012 sai Kärla uue kõlakoja nurgakivi.

Triibu ajaks **uus kõlakoda 09.08.2012**

Täna, 19. juulil 2012 kell 16 ja mõni minut peale asetasid vallavanem Villi Pihl ja valla kultuurijuht Virge Varilepp üheskoos nurgakivi uuele kõlakojale. Pealtvaatajaid ja kaasaelajaid oli ikka ka ja nemadki said võimaluse anda oma panus uue kõlakoja valmimisele. Tore! Ja ka tantsupõrand saab uuendatud. Vana tantsupõranda viimase tantsupaarina jäävad Kärla kultuurilukku Harri Kõrvits ja Virge Varilepp ;:-) Nüüd jääb vaid loota, et 9. augustiks, mil toimub III Kärla Triip, saab ka igatsetud uus kõlakoda valmis. Jõudu ehitajale!

**Mustjala kõlakoda**

Tiigi tee 1, Mustjala 58.462103512943294, 22.231935548344545

+372 5346 3229 [mustjala.rahvamaja@saarekultuur.ee](mailto:mustjala.rahvamaja@saarekultuur.ee)

**Kõlakoja avamine 11.10.2014**

Kõlakoja rajamise projekti juhtis 2010. aastal loodud MTÜ Mustjala Külaselts, mille liige vallavanem ise on. Projekti eestvedajana tõstis Kalle Kolter esile külaseltsi juhatuse liiget Mait Põldu. Kõlakoja ehitas Puitkatused OÜ, kujunduse idee autor oli skulptor Mati Karmin, kes oma suved Mustjalas veedab. Karmini ideele toetudes tehti projekt valmis ettevõttes Kuressaare Kommunaalprojekt OÜ. Draakonipea autor on kohalik kunsti- ja ehitusmees Peeter Metsrand.

Vallavanema sõnul sümboliseerib draakonipea võimsust ja valmisolekut ohtudele vastu seista, viikingilaeva vööri kujuline kõlakoda aga seda, et Mustjala vald asub mere ääres. Kolteri meelest on kõlakoda hästi õnnestunud ja vajalik ehitis.

Nüüd on ka Mustjala muusikafestivalil üks kontserdikoht juures, märkis ta.

**September 2020** – Mustjala kõlakoda sai uue renoveeritud põranda. Endine laudpõrand jäi ajale jalgu ja loodus tegi oma töö – oli pehkinud ja muutus ohtlikuks. Välja vahetati kogu puidust põrand 10x15m ning ehitati uus lihvitud betoonpõrand ja nagu ehitaja ütleb “kopteripind”. Laulava põrand on nüüd kapitaalselt ehitatud ja peab vastu muretult aastakümneid. Kulud kandis Saaremaa vald ja ehitas hanke korras Spetsiaalne OÜ. Lisaks vahetatakse välja kõlakoja valguslambid ning paigaldatakse videovalve. Head kasutamist!

Kalle Kolter

**Taritu kõlakoda**

58.205833°, 22.092222°

Aili Salong; 526 4499; taritu.rahvamaja@saarekultuur.ee

**2017 avati?**

Taritu ja Lümanda kandis on lauldud ja hõisatud juba üle sajandi. Nimelt tähistas Taritu segakoor maikuus oma 100. tegutsemisaastat ja Lümanda segakoor saab järgmisel aastal 105-aastaseks.

Tulevikus saab tähistada veel üht päeva – 17. novembrit kui Taritu uue laululava avamise päeva. Lindilõikamisele palus Taritu arenguseltsi juhatuse liige Jaanus Reede maavanem Kaido Kaasiku, Lümanda vallavanema Jaanika Tiitsoni ja arenguseltsi esimehe Aili Salongi.

"Kuus aastat tagasi seadsid arenguselts ja koorirahvas endale eesmärgiks, et laululava peab saama. Ühisüritused, laulud ja emotsioonid on need, mis liidavad inimesi, mis aitavad elus edasi, kui on raske, ja on toeks ka siis, kui hing hõiskab ja kõigil hästi läheb," mõtiskles laululava avamisel rahvamaja juht Aili Salong, seistes maakonna laulukooride päevast osavõtjate ees. "Nüüd on ta valmis ja meie siiras tänu kõigile!"

Aitäh, et aitasite meid meie pürgimustes, Saare maavanem Kaido Kaasik, Lümanda vallavanem Jaanika Tiitson, arhitektid Tarmo Laht, Veiko Valge OÜ-st Alver Arhitektid, Saarte koostöökogu esindaja Terje Aus, AS Kuressaare Ehitus (juhataja Tõnu Toompuu, objektijuht Toivo Prostang), MTÜ Arenguselts rahvas, annetajad lähemalt ja kaugemalt.

Lümanda segakoori dirigent Ülle Reinsoo läitis mälestusküünla ja Aili kutsus mälestushetkel meenutama endisi koorijuhte.

Avalauluks kõlas Taritu meesansambli täiendatud koosseisult (juhendaja Reet Laht) laul "Veel kord". Seejärel vallutas uue laululava üle kolmesaja laulja maakonnast. Dirigentide Reet Lahe, Ülle Reinsoo ja Eestis tunnustatud koorijuhi Raul Talmari juhatamisel kõlasid "Oh laula ja hõiska", "Kungla rahvas" ja "Ta lendab mesipuu poole".

Laulurahva päev jätkus Lümandas, kus õpiti Raul Talmari juhendamisel tuleval suvel peetava maakondliku laulupeo laulu "Muinasvärav". Sisuka päeva lõpetuseks andis kontserdi ansambel Häälemaa.

**Turba kõlakoda**

2004 oli kõlakojast alles vaid tantsuplatsi laudpõrand ja kõlakoda asendas eemaldatavate külgedega telk

Ajalooliste fotode otsing töös.

Tänaseks on pargis vaid elektrikapp posti otsas ja läbi pargi laiub discgolfi rada.

Pargis esinemise kasutust koordineerib MTÜ Nissi Särts, Kaja Vahar

**Turba Kultuurimaja välilava**

2023 a

Suvel kontsert-pikniku paikaks suurepärane lava. <https://www.facebook.com/watch/?v=353468672789771> (videos veel vana lava)

Lauri Liiv kommenteeris:” Laval on elu jooksul tulnud ette igasuguseid olukordi, aga seda, et alajaama lõhki laulan, see on küll üsna erandlik. Täna täpselt niiviisi läks. Olime oma tuuriga "Kolm meest, naine ja 90ndad" esinemas Turba kultuurimaja õuel. Parasjagu laulsin just kontserdi eelviimast lugu "Mis maa see on" ja täpselt laulu kulminatsiooni hetkel kui röökisin kogu hingest fraasi "mis maa see on?!" kostus taamalt vali kärgatus.

Kusagilt paistis tossu ja saime aru et elekter on kadunud. Seega jäi laul pooleli ja ei saanudki keegi teada, et mis maa see ikkagi siis oli. Hüppasime kogu kambaga lavalt lavaesisele ja esitasime ühiselt koos publikust koosneva taustakooriga veel viimase pala, "Ta lendab mesipuu" poole ja oligi kõik. Ehk et kui senini kuulus teadaolevalt millegi lõhkilaulmise rekord maestro Zahharovile, kes on oma võimsa häälega mitmed mikrofonid purustanud, siis nüüd kuulub see vaieldamatult mulle. Edaspidi ootan teietamist ja oldagu aupaklikumad! 😀” <https://www.postimees.ee/7276121/fotod-turbas-poles-alajaam-elektrita-oli-ule-1000-majapidamise?fbclid=IwZXh0bgNhZW0CMTEAAR1jSP8YkbTRqszaDRhEvo5alWwXvpbsNIMUglabCsVOzQLax_mhOLAwfE8_aem_AZ-7n0oTSUZVQoteuy8LEbe8py5yyoncLpLOnwRLDrCDjhlMNk4jEdnfeNoPlhTBPNhqE-kqZ4Bp_gwYLB0S7dXr>

**Lehetu kõlakoda**

Olvia Laur +372 503 8460

Lasteaia tänav, 59.044250, 24.258113

Ehitusaasta 1968

Esialgu oli hoone kasutamise eesmärk varjualune, kus lasteaia lapsed saaksid vihma korral värskes õhus mängida. Täna kannab hoone ametlikku nime – kõlakoda ja on sihipärases kasutuses läbi aasta.

**Varbola kõlakoda**

Platsi haldab ja kõlakoja kasutamist koordineerib RMK

Varbola linnus, 59.04025451501692, 24.51002782913934

2015 kevadel püstitati Varbola linnusele uus välilava.

Varbola linnust haldav RMK on linnuse korrastamisel palju ära teinud, aga hea juurde tahaks veel paremat. MTÜ Rahvusliku Ehituse Selts püstitas kevadel linnusele uue välilava. Varbola külavanem Maire Põhjala tõi välja, et väga oleks siia tagasi vaja istepinke. Pehkinud pingid koristas haldaja ära, kontserte kuulatakse nüüd maas istudes. Põhjala ütles, et paljud haigete jalgadega (vanemad) inimesed ei saa juba sellepärast siia kontserte kuulama tulla, et jalgel seista ei jõua ja maast püsti on raske tõusta.

**Tõhela laululava**

MTÜ Tõhela Külaselts: <https://www.facebook.com/tohelakylaselts>

Tõhela Rahvamaja: <https://www.tohela.ee/elu-tohelas/tohela-rahvamaja/>

Ehitati 2006

Projekteerija Fie Valvo Volgerad

Laululava ehituse pildigalerii: <http://tohela.ee/pildid/Laululavaehitus/index.html>

Laululava ehitati kohaliku kogukonna ja MTÜ Tõhela Külaseltsi ühisel ettevõtmisel. Tõhela rahvamaja FB lehel on kirjas, et tegemist on laululava-grillikojaga, kus saab mõnusalt istuda ja üritusi korraldada.

**Tõstamaa laululava**

Tõstamaa vallamaja: <https://mois.tostamaa.ee/kulastades-tostamaad/loodushuvilisele/tostamaa-matkarada-2/tostamaa-vallamaja/>

Tõstamaa kogukonnaorganisatsiooni FB leht: <https://www.facebook.com/tostamaaosavald>

Märge laululava ehituse kohta: <https://mois.tostamaa.ee/tostamaa-lood/tostamaa-ajalugu-2/tostamaa-ajalugu-2/>

**1991** Lõppes Tõstamaa kiriku esialgne taastamine. Torn ootab tegijaid.

Valmis praegune laululava. Tõstamaal peeti Pärnumaa folkloorifestival.

**Varbla laululava**

Varbla Rahvamaja FB leht: <https://www.facebook.com/varblarahvamaja>

Varbla laululava lagunes 2014. aastal. Uue laululava projekt on vallavalitsuses olemas, aga ehitamiseni pole jõutud. Lagunenud laululava asukohas on räämas park ja laululava asukohta on kindlat kohta teadmata võimatu leida.

**Kirna laululava**

Kirna külaseltsi FB: <https://www.facebook.com/KirnaKula/?locale=et_EE>

Laululava avapidu: <https://online.le.ee/2023/06/29/kirna-laululava-avab-pearu-pauluse-kontsert/>

Kirna laululava ehitati 2023. aasta juunis ja on eraisikute kingitus Lääne-Nigula vallale. Kuna laululava pole veel päris valmis, siis kasutusluba pole.

**Tudu laulukoda**

Tudu laulukoda tehti korda aastal 2015. Laulukoja kordategemisse panustasid MTÜ Tudu Jahiühistu ja Tudu lapsed ohtralt vabatahtlikku tööd. Lapsed kraapisid laulukojalt vana värvi maha, pintseldasid nii laulukoja kui uhiuued pingid värviga üle ning tegid korda tantsuplatsigi.

Mõisapargis asuvas laulukojas toimuvad mitmed suve tähtsaimad sündmused: jaaniõhtu, kooli kokkutulek ja triatlon. Need on Tudu kogukonna liikmeid ühendavad sündmused, mis toovad suviti Tudusse koju käima sealt mujale läinud inimesed ja palju külalisi kaugemaltki.

**Kelvingi kõlakoda**

Projekteerija: Ants Rand

Ehitajad: Võsa Ehitus OÜ, Lembo Võõsa ja Harri Lugu

Kõlakoja avamine: 24.09.2016

Ajalugu: Kõlakoja valmimist vedas Kelvingi külavanem, Viimsi aukodanik ja esimene vallavanem Ants-Hembo Lindemann. Tema nägi sellist kõlakoda Saaremaal ja leidis, et see sobiks ka Kelvingisse hästi. Nüüd ongi Eestimaal kaks ühesugust laululava: üks Saaremaal ja teine Kelvingis. Üks erinevus on ainult selles,et Saaremaal on kõlakoja tipus draakon, aga Kelvingis on põder ning kaare all lehvitab oma tiibu puust kotkas.

Avamisel proovisid lava ära Randvere pasunakoor, tantsurühm Kobarake, Leigarid ja Leesikad, tantsuks mängis Olev Mäe ja küla poisid.

**Hiiu kõlakoda**

Hiiu kõlakoda valmistati 2005. aastal ja kõlakoda arhitekt on Liina Tammaru. On olemas ka istepingid kuni sajale pealtvaatajale.Kõlakoja lava põrand on tehtud betoonist, mis võimaldab korraldada väga erinevaid rahvaüritusi. Käbi kujuline metsalava on inspireeritud Nõmme sümbolist männikäbist ja rõhutab oma naturaalse vormiga just Nõmme eripära. Lava koosneb omavahel ühendatud puiduga kaetud “soomustest”, moodustades suurepärase akustikaga kõlakoja. See on Nõmme sõlmpunktiga, kuhu saavad sõbrad ja pered kokku tulla ning koos aega veeta.Tänaseks on kõlakojas maha peetud ka juba mitu laulu- ning tantsuüritused.

Näiteks 2018.aastal toimus Nõmme IV laulu- ja tantsupäev. Nõmme laulupäeva tähistati Nõmme linnas aastal 1926–1934 iga nelja aasta tagant suvel. Traditsiooni taaselustasid ja täiendasid tantsukavaga 2018. aastal. Pärast korraldati ka Nõmme V laulu- ja tantsupäev motoga "Nõmme läbi aegade", mis toimus 2022.aastal.

**Keila lauluväljak**

Kontakt: Keila linnavalitsus: Inge Angerjas, abilinnapea - [inge.angerjas@keila.ee](mailto:inge.angerjas@keila.ee)

Keila lauluväljak avati 23.02.2024

Keila lauluväljaku autoriks ja projekteerijaks on molumba osaühing. Keila lauluväljaku arhitektiks on Johan Tali. Keila lauluväljakul on kasutatud säästlikke lahendusi (bambuspingid, päikeseenergial töötavad väikevormid ja palju muud). Keila lauluväljaku katus kaetakse kukeharjalistega.

**Aegviidu kõlakoda**

Aegviidu kõlakoja pargis asub ka madalseikluspark, lastemänguväljak ning rula- ja tõuksi rämp. Kõlakoja pargis toimuvad matkafestivalid ning teised vabaõhuüritused. Aegviidu kõlakojale tehti 2013. aastal *Teeme ära* talgute raames remont ja värskendus ([viide](https://maaleht.delfi.ee/artikkel/66091452/aegviidu-kolakoda-sai-talgute-korras-varskendust)). Aegviidu kõlakojas tähistatakse ka Aegviidu jaanipäeva koos jaanitulega.

Kontakt: Anija valla kultuurikeskuse juhataja Veiko Veiert, e-post: [kultuurikeskus@anija.ee](mailto:kultuurikeskus@anija.ee), telefon 5158124

.

**Kolga-Aabla laululava**

MTÜ Kolga-Aabla Külaselts taotles 2010 aastal PRIA kaudu külaelu arendamise meetmest toetusraha tantsuplatsi kordategemiseks. Suve alguses otsustati PRIAs, et MTÜ saab küsitud summa – 937 796 krooni. MTÜ juhatuse liige Mait Kröönström rääkis, et selle raha eest on kavas teha korda Kolga-Aabla tantsuplats ja lava, WCd ning istepingid varjualustega, laste mänguväljak, küla kiik, vahetada välja publiku pingid, rajada platsile ümber aed.

2011 aastal tehti PRIA toetusega korda tantsuplats ja lava, rajati laste mänguväljak ja külakiik, kaks WCd, varjualustega istepingid, pandi platsi ümber aed ning vahetati välja publiku pingid.

Külaplatsile on rajatud kiigeplats, spordiplatsid, lõkkeplats, mängimiskoht väikelastele ning varjualusega istumiskohad vanematele inimestele. Lisaks sellele on ehitatud välja varjualusega lava külalisesinejatele ning tantsuplats jalakeerutajatele. Vabaõhulava on suvise aja peamisi noorte vaba aja veetmise kohti.

Organiseerida on seal võimalik kontserte ja muid vahvaid üritusi ümberkaudsetele elanikele ja suvitajatele.

**Järlepa laululava**

Küla laululava ehitati sellise uhke ehitisena aastal 2010 eurotoetuste abil, milles oli eestvedajaks MTÜ Järlepa kodukultuuri Selts. Isekeskis kutsutakse laululava ala ka külaplatsiks. Varem oli sel kohas üks teine puust lava, millel varjualust ei olnud, kuid oli ehitatud küla pidudeks, sest Järlepas on traditsiooniliselt ühiselt külas pidusid peetud juba ajast, mil olid mõisa ümber talud. Sel ajal küll erinevatel karja- ja heinamaadel küla ümber ja peod rändasid ühelt platsilt teisele. Küla ajalugu uurides on näha fotodelt, et nõukogude aja lõpupoole ja taasiseseisvumise järel enne mõisa erastamist, olid külapeod tihti mõisa juures, kus asus ka sovhoosi kontor. Ajad muutusid, kuid traditsioonid jäid ja 2000 paiku leidis selts külale sobiva paiga ühiste pidude pidamiseks tiigi ääres. See oli sobiv, sest asub küla ääres, samas mitte liiga kaugel enamus kohalike kodudest ja küla keskusest, kus varem oli ka pood. Kohale on lihtne ligipääseda kodust jala tulles nii noortel kui vanematel. Kohavalikul oli määravaks ka piisava elektrivõimsuse olemasolu. 2010 aastal võeti külas ette suurema ühise tegevusena külaplatsi ümber ehitamine, mil rajati laululava koos tantsupõrandaga. Platsi ehitusel osales üle 20 külaelaniku vabatahtlikena, tehes ettevalmistusi ehituseks. PRIA toetuse abil valmis tehniliselt läbimõeldud lavakompleks, mille ees asuvad ka pingid, et nautida kontserti või etendust. 2010. aastal valminud lava on ehitatud suunaga külast eemale, et pidudel kodus viibivaid elanikke vähem häirida. Küla suunale jäävad loodusliku helisummutajatena vahtrad ja teised ilupõõsad ja -puud. Lauluva kaarel on kujutatud Juuru kihelkonna rahvariiete värve. Parklana saab kasutada järve äärde viiva raja parklat, suuremate ürituste jaoks on kokkulepitud maa kasutamine parkimisel ka lähedal asuvate kinnistute omanikega.

Täna hoiavad vabatahtlikud külaelanikud ühiselt lava ümbruse korras ja hoolitsevad tantsuplatsi äärde istutatud taimede eest. Vabal ajal veedavad seal aega nii lapsed kui täiskasvanud. Ilus külaplats on visiitkaardiks nii külale kui vallale.

**Kodila laululava**

Kodila külal on väljakujunenud külaplats, kus korraldatakse väliüritusi nagu jaanipäev ja volbriöö. Kodila külaplatsi arendamise eestvedajad on kirjutanud oma arengukavas:

*Meie külale kuluks ära üks korralik laululava, kuhu saaks hakata esinejaid kutsuma, kus läbi viia oma küla näitetrupi lavastusi ja kus oleks vahva kõikide erinevate generatsioonide esindajatel aega veeta. Kuna Kodila jääb Rapla loodeosa kantide keskuseks, siis tasub täiesti mõelda siinsete külade arendamisele ja taaselustamisele. Kodila küla inimestel on ka väga soojad suhted naaberküladega ja ka nemad võtavad meie tegemistest aktiivselt osa.*

https://rapla.ee/documents/17843026/18886200/2.+Kodila+k%C3%BClaplatsi+arendamine.pdf/5eabb470-9cae-44dd-bfc5-e2db3f4b5e4d

Kodila külavanem, Ulvi Blande:

*Kodila küla sai eelmisel aastal endale uue külaplatsi ja kogukonna soov oli, et sinna tuleks ka väike laululava.*

*Hakkajad noored lõid MTÜ Kodila Noorus ja saatsid idee Rapla valla 2018. a kaasavasse eelarvesse. Tehti ära suur teavitustöö ja saavutatigi võit!*

*Vast valminud laululava muudab Kodila piirkonna kultuurielu mitmekesisemaks ja atraktiivsemaks. Nüüd saame kutsuda esinema artiste ja kollektiive ka oma külla, muutes elu külas põnevamaks.*

*19. mail 2019 on Kodilas laululava avamine koos laada ja väikese rahvapeoga.*

https://www.ev100.ee/et/kodila-kula-ev100

**Märjamaa laululava**

23. ja 24. juunil 1956 toimus Märjamaa lauluväljakul rajooni noorsoofestival, mis ületas oma suuruselt varasemaid rajooni laulupäevi. Festivalil osales üle 40 isetegevuskollektiivi, kokku enam kui 600 laulja, mängija ja tantsijaga. Üritusest võttis osa üle kolme tuhande pealtvaataja. Lisaks kohalikele esinejatele astusid üles ka külaliskollektiivid, nagu Vabariikliku Tööjõureservide Ansambel, Haridustööliste Ametiühingu naiskoor Tallinnast ja Vigala puhkpilliorkester. Festival kestis kaks päeva ning selle ettevalmistused ja edukas läbiviimine tõstsid nii osalejate kunstilisi võimeid kui ka tööinnu rajooni töötajates, suunates neid parematele saavutustele tootmistöös. Festival andis isetegevuskollektiividele uut hoogu ja inspiratsiooni järgnevate sündmuste korraldamiseks. (<https://dea.digar.ee/cgi-bin/dea?a=d&d=kolhoositodemarjamaa19560628.2.8&e=-------et-25--1--txt-txIN%7ctxTI%7ctxAU%7ctxTA------------->) allikas

7. veebruaril 2001 aastal avaldatud artiklis käsitleti Märjamaa lauluväljaku arenguplaane. Märjamaa alevivolikogu oli detsembris eelneval aastal kehtestanud alevi üldplaneeringu, mis määras lauluväljaku ja seda ümbritseva pargi-metsaala puhkerajatiste alaks. See on ette nähtud suviste ürituste, nagu maakonna laulu- ja tantsupidu, korraldamiseks. Lauluväljak asub endistel Oti talu maadel. Lisaks oli kavas lauluväljakut täiustada uue alajaama, elektrivarustuse, valgustuse, parema tantsupõranda, istepinkide ja tualettruumidega.(<https://dea.digar.ee/?a=d&d=marjamaa20010207.2.4&srpos=2&e=-------et-25--1--txt-txIN%7ctxTI%7ctxAU%7ctxTA-M%c3%a4rjamaa+lauluv%c3%a4ljak------------> ) allikas

**Haimre laululava**

2015. aasta juunis valmis Haimre rahvamaja pargis uus tantsupõrand tänu kogukonna ühisele pingutusele ja annetustele. Algatus tuli külavanem Mati Terestali, Ruttar Marrandi ja Margus Jago-Jaagu poolt. Kuigi esialgne projekt "Tantsupõrand külaplatsile" jäi rahastamata ja teine kord jäi projekt arvestusest välja, ei takistanud see kogukonda. Tantsupõrand ehitati nelja talgupäeva jooksul, kus osales ligi kakskümmend inimest, kaasa arvatud naisi. Ehituseks kasutati kogukonna liikmemaksudest ja annetustest kogutud rahalisi vahendeid, sealhulgas immutatud saematerjali Paliverest ja alustööde materjale Jatsi poest. Annetused koguti nii suuliselt kui ka annetuspudelisse. Laululava sisemus on värvitud Märjamaa-kandi triibuseeliku toonides ja koos uue tantsupõrandaga loodetakse elavdada suveürituste korraldamist. ( <https://dea.digar.ee/?a=d&d=marjamaa20150617.2.12&srpos=2&e=-------et-25--1--txt-txIN%7ctxTI%7ctxAU%7ctxTA-haimre+rahvamaja+laululava------------> ) allikas

**Prangli laululava**

Arhitekt: Urmas Paul

Projekteerimise aasta 2010

(<http://www.arhliit.ee/koosseis/loomingud/looming/2082/> ) allikas

25. augustil 2023 toimus Prangli saarel laululava laienduse pidulik avamine, kus osalesid nii kohalikud elanikud kui ka kõrged ametnikud, sealhulgas siseminister Lauri Läänemets ja vallavanem Illar Lemetti. Sündmus märgistas vana paadikuuri asukohale rajatud uue laululava valmimist, mis on kiiresti saanud kogukonna seas populaarseks kooskäimiskohaks. Rahvamaja juhataja Külli Talmar-Kuiv tänas kõiki projektiga seotud inimesi. Uus laululava on suviste ürituste raames tõestanud end armastatud peopaigana, mille kogukond on soojalt vastu võtnud. ( <https://dea.digar.ee/?a=d&d=viimsiteataja20230908.2.14.4&srpos=1&e=-------et-25--1--txt-txIN%7ctxTI%7ctxAU%7ctxTA-Prangli+laululava------------> ) allikas

‘

**Jõgisoo seltsimaja laululava**

20. juunil 1948 toimus Jõgisoo rahvamaja juures Saue valla laulupäev, milleks ehitati eraldi laululava. Laulupäevakomisjoni juhtimisel valmistusid Jõgisoo ja Ääsmäe rahvamajades nii sega- kui naiskoorid. Samuti on tegid ettevalmistusi rahvatantsugrupp, Eglase ja Väljari juhtimisel. Esinesid ka ühendatud õpilaskoorid ning külalistena saabusid Hageri ühendatud koorid ja Rakvere teatri kollektiiv, kes esitas H. Raudsepa näidendit "Tillereinu peremehed".( <https://dea.digar.ee/?a=d&d=harjueluensv19480520.2.12&srpos=1&e=-------et-25--1--txt-txIN%7ctxTI%7ctxAU%7ctxTA-j%c3%b5gisoo++laululava------------> ) allikas

**Kõltsu mõisa laululava**

Kõltsu mõisas on esinenud Laura Põldvere & Band, Tõnis Mägi ja Riho Sibul, Raul Vaigla Quartet koos Marie M. Vaigla ja trio Sooäär-Vaigla-Ruben „1980”, Saara Kadak ja Kõrsikud, Alion Baltic rahvusvahelise muusikafestivali solistid ning Orthodox Singers. ( <https://dea.digar.ee/cgi-bin/dea?a=d&d=keilavalla20160501.2.16.1&e=-------et-25--1--txt-txIN%7ctxTI%7ctxAU%7ctxTA-------------> )

Puidust kõlakojas saab korraldada kontserte ning istekohti on viiesajale inimesele.(<https://koltsumois.ee/eriuritused/>)