**Tallinna Lauluväljak**

Tallinna Lauluväljak on Eesti rahva kultuuri ja ühtsuse sümbol, mille ajalugu ulatub 19. sajandi rahvusliku ärkamise aega. 1869. aastal Tartus toimunud esimene üldlaulupidu pani aluse traditsioonile, mis kasvas kiiresti rahvuslikuks liikumiseks. 1928. aastast alates on Lauluväljak olnud nende pidustuste keskne paik. Esialgu kasutati ajutisi lavu, kuid 1923. aastal projekteeris arhitekt Karl Burman esimese spetsiaalse laululava. Tänapäevane laululava, mille iseloomulik kaar on saanud rahvuslikuks sümboliks, valmis 1959. aastal ja on võimeline mahutama kuni 15 000 esinejat (Lauluväljak, n. d.).

Lisaks laulupidudele on Lauluväljak olnud mitmete oluliste ajalooliste sündmuste toimumispaik. 1988. aastal toimunud öölaulupeod, mida peetakse laulva revolutsiooni alguseks, tõid kokku tuhandeid inimesi, kes ühise laulmisega väljendasid soovi vabaduse ja iseseisvuse järele. Need sündmused aitasid oluliselt kaasa Eesti taasiseseisvumisele (Vikipeedia, n.d.). Samuti on siin toimunud laulu- ja tantsupidude finaalkontserdid ning suurkontserdid, kus on esinenud nii Eesti kui rahvusvahelised superstaarid. Tänapäeval on Lauluväljak armastatud koht kultuuriürituste ja suurkontsertide jaoks, pakkudes elamusi nii kohalikele kui külalistele (Lauluväljak, n. d).

Allikad:

Lauluväljak. (n. d.). Lauluväljakust. https://lauluvaljak.ee/et/lauluväljakust/lauluväljak

Vikipeedia. (n.d.). Tallinna laululava. https://et.wikipedia.org/wiki/Tallinna\_laululava. Külastatud 11. aprillil 2025.